stanford-oval/wikipedia huggingface dataset:
Markkinat (taloustiede)

Taloustieteessä markkinoilla tarkoitetaan järjestelyä, joka mahdollistaa ostajien ja myyjien kohtaamisen hyödykkeiden vaihtamiseksi. Markkinoilla markkinaosapuolet (eli myyjät ja ostajat) voivat arvioida myynnissä olevia hyödykkeitä, mikä mahdollistaa hyödykkeen hinnan muodostuksen.
Erityisesti mikrotaloustiede keskittyy erilaisten markkinamekanismien ja -rakenteiden tutkimiseen.
Täydellinen kilpailu

Ostaminen ja myyminen eivät itsessään tuota "oikeaa" hintatasoa, vaan ostaminen ja myyminen tuottavat oikean hintatason silloin kun markkinoiden rakenne on kunnossa. Toisin sanoen, jotta hinnanmuodostuksessa vältyttäisiin erilaisten kartellien vääristymiltä, niin markkinoiden rakenteen tulisi olla riittävän lähellä täydellisen kilpailun ehtoja:
markkinoilla on paljon ostajia ja myyjiä
hyödykkeet ovat samanlaisia
ostajat ja myyjät tietävät muiden ostajien ja myyjien asettamat hinnat
yrityksillä on yhtäläinen mahdollisuus hankkia tuotantoteknologiaa ja tuotannontekijöitä
mikä tahansa yritys voi vapaasti tulla markkinalle ja poistua markkinalta, eli markkinoilletulon esteitä (engl. barriers of entry) ei ole
Sosiaalitaloustiede

Sosiaalitaloustiede on teoreettistä ja empiiristä taloustieteellistä tutkimusta, jossa sovelletaan taloustieteen menetelmiä. Sosiaalitaloustieteellisen tutkimuksen avulla voidaan arvioida sosiaalipalveluiden ja sosiaalityön kustannusvaikuttavuutta, tehokkuutta, laatua ja taloudellisia riippuvuussuhteita sekä testata taloustieteen teorioita käytännössä sekä arvioida julkisen tai yksityisen sektorin tekemien uudistusten taloudellisia vaikutuksia.
Sosiaalitaloustieteessä arvioidaan hyvinvoinnin tuotantofunktion ja terveystaloustieteellisen tutkimuksen näkökulmasta sosiaalipalveluiden vaikuttavuutta ja kustannusvaikuttavuutta. Keskeisiä taloustieteellisiä argumentteja ovat tehokkuus, kustannustehokkuus, laatu ja vaikuttavuus. Sosiaalipalveluista tarkastelun piirissä ovat kaikki eri palvelumuodot, kuten lastensuojelu, vanhustenhuolto, aikuissosiaalityö, AA-työ ja vammaispalvelut.
Sosiaalitaloustieteellisessä tutkimuksessa on vain harvoin mahdollista käyttää kontrolloituja kokeita. Tämän vuoksi sosiaalitaloustieteessä on keskitytty tutkimaan erityisesti sellaisia tilastollisia malleja, jossa selittävät muuttujat ovat kiinteiden sijaan satunnaismuuttujia.
Malleissa on usein endogeenisiä muuttujia (esim. epäformaali kotihoito laitoshoidon riskitekijöiden selittäjänä, lastensuojelun työntekijöiden määrä huostaanottojen selittäjänä) Endogeenisella selittävällä muuttujalla tarkoitetaan sitä, että selittävä muuttuja on korreloitunut ekonometrisen mallin virhetermin kanssa.
Sosiaalitaloustieteellisen tutkimuksen yksikkö toimii  Terveyden ja hyvinvoinnin laitoksen yhteydessä CHESS-tutkimusryhmän osana.
Kirjallisuutta

Knapp M.: The Economics of Social Care.  (The Economics of Social Care, 1986.)  London:  Palgrave Macmillan, 1986.  ISBN 978-0333289389
Pekkarinen, Jukka & Sutela, Pekka: Kansantaloustiede.  9. uud. painos. Helsinki:  WSOY, 2002.  ISBN 951-0-27436-4
Mäkelä, Vilho: Käytännön kansantaloustiede: Teoria ja käytäntö.  2. uudistettu painos. Helsinki:  Ky-palvelu, 2000.  ISBN 951-98006-4-6
Danish Air Transport

| Danish Air Transport |
| --- | --- |
 IATA: DX  –  ICAO: DTR 
Perustettu:  1989
Kohteiden määrä:  8
Kotipaikka:   Kolding, Tanska
Avainhenkilö(t):  Jesper Rungholm (toimitusjohtaja)
Yhtiön sivut:  dat.dk
Danish Air Transport (DAT) on tanskalainen, vuonna 1989 perustettu lentoyhtiö. Yhtiö omistaa liettualaisen Danu Oro Transportasin ja 60% Nordic Regional Airlinesista. Yhtiöllä on kahdeksan omaa reittiä.
Laivasto

| Konetyyppi | Paikkaluku | Lukumäärä | Tilauksia | Huomioita |
| --- | --- | --- | --- | --- |
| ATR 72/42 | 68 | 12 |  |  |
| Airbus A320 | 165/174 | 4 |  |  |
| Airbus A321 | 196/209 | 1 |  |  |
| Yhteensä | - | 17 |  |  |
DAT:n ATR 72 Zürichissä vuonna 2007.
Lamine Guèye

Lamine Guèye (keskellä) ranskankielisten parlamentaarikkojen kokouksessa vuonna 1967.
Lamine Amadou Guèye (20. syyskuuta 1891 Médine – 10. kesäkuuta 1968 Dakar) oli senegalilainen juristi ja poliitikko. Hänet tunnetaan Lamine Gueye -lain esittäjänä. Tämä laki lopetti alistavan oikeusjärjestelmän, joka antoi ranskalaisille aluehallintoviranomaisille mielivaltaisen rankaisuvallan niitä kohtaan, jotka eivät olleet kansalaisia.
Varhaiset elämänvaiheet ja opiskelu

Lamine Guèye syntyi kauppiaan perheeseen Ranskan Sudanissa. Hän vietti lapsuutensa Ranskan Länsi-Afrikan pääkaupungissa Saint-Louisissa, josta hänen isänsä oli kotoisin. Koulun jälkeen Guèye työskenteli vuodesta 1908 lähtien opettajana ja siirtyi vuonna 1916 Ranskaan, jossa hän suoritti ylioppilastutkinnon. Palveltuaan välillä armeijassa Guèye jatkoi opintojaan ja valmistui ensimmäisenä afrikkalaisena juristiksi Pariisissa vuonna 1921.
Poliittinen toiminta

Guèye työskenteli asianajajana Ranskan eri siirtomaissa, osallistui Blaise Diagnen kannattajana politiikkaan ja liittyi vuonna 1923 Ranskan sosiaalidemokraattiseen puolueeseen SFIO:on. Hän toimi Saint-Louisin kaupunginjohtajana vuosina 1925–1927.
Vuonna 1934 Guèye muodosti Senegalin sosialistipuolueen, joka solmi sittemmin liittosuhteen SFIO:n kanssa. Hän asettui ehdokkaaksi Ranskan kansalliskokoukseen vuosina 1934 ja 1936, mutta hävisi molemmilla kerroilla entiselle liittolaiselleen Galandou Dioufille. Vuonna 1940 Guèye nimitettiin siirtomaaministeri Georges Mandelin kabinettiin, mutta hän erosi Philippe Pétainin tultua valtaan. Toisen maailmansodan aikana hän työskenteli juristina Senegalissa.
Guèye valittiin Dakarin kaupunginjohtajaksi vuonna 1945. Hän toimi tässä virassa vuoteen 1961 saakka. Hänet valittiin myös Ranskan ensimmäiseen ja toiseen perustuslakia säätävään kokoukseen sekä kansalliskokouksen edustajaksi vuonna 1946. Guèye toimi Léon Blumin hallituksen alivaltiosihteerinä vuodenvaihteessa 1946–1947. Hänen suurin saavutuksensa oli vuonna 1946 hyväksytty ”Lamine Guèyen laki”, joka lakkautti indigénat-nimellä tunnetun alkuasukaslainsäädännön ja antoi kansalaisoikeudet kaikille Ranskan unionin asukkaille.
Guèyen ja hänen suojattinsa Léopold Senghorin välit katkesivat vuonna 1948, jolloin jälkimmäinen jätti SFIO:n ja perusti oman puolueensa Bloc démocratique sénégalaisin. Guèyen kannatus perustui kansalaisoikeudet vanhastaan omanneisiin kaupunkilaisiin ja perinteiseen eliittiin, ja hän oli jättänyt muun Senegalin paljolti huomiotta. Vuoden 1951 kansalliskokousvaaleissa Guèye ja hänen aisaparinsa Ousmane Socé Diop hävisivät lähinnä maaseutua edustaneille Senghorille ja Abbas Guèyelle.
Guèye valittiin vuonna 1947 Ranskan Länsi-Afrikan suuren neuvoston ja vuosina 1952 ja 1957 Senegalin alueneuvoston edustajaksi. Vuonna 1956 hänet nimitettiin Ranskan edustajaksi YK:hon ja vuonna 1958 hänet valittiin senaattoriksi. Guèye osallistui vuoden 1958 perustuslain laadintaan kannattaen Ranskan yhteisöön jäämistä.
Guèyen Parti sénégalais d’action socialiste ja Senghorin Bloc populaire sénégalais yhtyivät vuonna 1958 muodostaen uuden puolueen Union progressiste sénégalaisen. Guèye toimi Senegalin kansalliskokouksen puheenjohtajana kuolemaansa saakka kokien sekä Malin liittovaltion hajoamisen vuonna 1960 että pääministeri Mamadou Dian syrjäyttämisen vuonna 1962.
HMS York (D98)

| HMS York |
| --- | --- |
 HMS York

Aluksen vaiheet
Rakentaja:  Swan Hunter, Tyne and Wear
Hinta:  58 milj. puntaa
Kölinlasku:  18. tammikuuta 1980
Laskettu vesille:  20. kesäkuuta 1982
Palveluskäyttöön:  9. elokuuta 1985
Poistui palveluskäytöstä:  27. syyskuuta 2012
Tekniset tiedot
Uppouma:  5 200 t
Pituus:  141,1 m (kokonaispituus)
Leveys:  14,9 m
Syväys:  5,8 m
Koneteho:  COGOG: 2 x Rolls-Royce Olympus 36 MW 2 x Rolls-Royce Tyne
Nopeus:  30 solmua
Miehistöä:  287
Aseistus
Aseistus:  2 x Sea Dart 1 x 4,5" Mk.8 2 x Oerlikon 20 mm 2 x Phalanx CIWS 1 x Westland Lynx
HMS York (viirinumero D98) oli Britannian kuninkaallisen laivaston vuosina 1985-2012 palveluksessa ollut tyypin 42 ohjushävittäjä, joka kuului luokan kolmanteen tilaussarjaan (Manchester-luokka).
Valmistus

Alus tilattiin Swan Hunterin Neptune telakalta Birkeknheadistä, missä köli laskettiin 18. tammikuuta 1980 telakkanumerolla 111. Se laskettiin vesille 20. kesäkuuta 1982 kumminaan Lady Gosling ja otettiin palveluskäyttöön 9. elokuuta 1985.
Palvelus

Persianlahden sodassa alus oli 4. kesäkuuta - 30. lokakuuta 1990 Persianlahdella. Se suojasi vuoden 1993 Irakin sodassa lentotukialus HMS Ark Royalia. Aluksen etukannen 4,5 tuuman tykki päivitettiin 2004 Mk8 Mod1 malliksi. Alus evakuoi heinäkuussa 2006 Britannian kansalaisia Beirutista HMS Gloucesterin kanssa.
Helmikuussa 2010 alus oli emälaiva RFA Wave Rulerin kanssa Falklandeilla, koska Argentiinan ja Britannian välillä oli kiistaa alueen öljyvarantojen hyödyntämisestä. Helmikuussa 2011 alus oli Maltalla valmiina Britannian kansalaisten evakuointiin Libyasta. Alus saapui 10. maaliskuuta East Coveen Falklandeilla aloittaen aluevesien valvonnan. Alus havaitsi 12. joulukuuta Orkneyn koillispuolella Venäjän laivaston lentotukialus Admiral Kuznetsovin saattajineen, joita se varjosti viikon ajan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMS York (D98)
Käännös suomeksi
Jukka Pekkarinen

Jukka Pekkarinen heinäkuussa 2013.
Jukka Jalmari Pekkarinen (s. 25. elokuuta 1947 Kinnula) on suomalainen taloustieteilijä. Hän on toiminut Jyväskylän yliopiston kauppakorkeakoulun Professor of Practice -tehtävässä 1. huhtikuuta 2015 alkaen. Pekkarinen työskenteli valtiovarainministeriön ylijohtajana ja kansantalousosaston osastopäällikkönä marraskuusta 2011 elokuuhun 2015. Hän on Helsingin yliopiston taloustieteen dosentti.
Koulutukseltaan Pekkarinen on valtiotieteen tohtori. Hän väitteli kansantaloustieteestä vuonna 1979 Helsingin yliopistossa. Vuosina 1991–2006 Pekkarinen toimi Palkansaajien tutkimuslaitoksen johtajana. Hän teki muun muassa selvityksen kuntien saamasta valtionavuista ja ehdotti, että kunnat vastaisivat yhä enenevässä määrin menoistaan kunnallisveroista saatavilla varoilla valtionavun sijaan.lähde?
Vuodesta 2006 Pekkarinen toimi valtiovarainministeriön ylijohtajana. Toukokuusta 2010 lokakuuhun 2011 hän toimi talousasioiden alivaltiosihteerinä ja talousneuvoston sihteeristön päällikkönä valtioneuvoston kansliassa. Pekkarinen on lisäksi ollut jäsen ja varapuheenjohtaja Euroopan unionin talouskomiteassa. Hän on toiminut sekä Paavo Lipposen että Eero Heinäluoman talousneuvonantajana. Vuonna 2013 Jukka Pekkarinen sai Eino H. Laurila -kansantulomitalin.
Pekkarinen on kirjoittanut Pekka Sutelan ja sittemmin Matti Pohjolan kanssa taloustieteen perusoppikirjan, jonka eri versioita on käytetty suomalaisissa korkeakouluissa ja yliopistoissa 1980-luvun alusta alkaen.
Teokset

Pekkarinen, Jukka & Vartiainen, Juhana: Suomen talouspolitiikan pitkä linja.  WSOY, 1993.  ISBN 951-0-18568-X  Teoksen verkkoversio.
Jukka Pekkarinen, Pekka Sutela: Kansantaloustiede. Johdatus perusteisiin.  Helsinki:  WSOY, 1980.  ISBN 978-951-0-27436-1
Matti Pohjola, Jukka Pekkarinen, Pekka Sutela: Taloustiede.  Helsinki:  WSOY, 2007.  ISBN 978-951-0-32431-8
Aiheesta muualla

Taloustieteilijä: Nousukausi tulee kuin varas yöllä – hallituksilta loppuu kantti tehdä talouspäätöksiä
Pekkarisen kotisivu Jyväskylän yliopiston kauppakorkeakoulun verkkosivulla (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Belgia  Yhdysvallat  Tšekki  Alankomaat 
Muut:  IdRef
Ribeiro

Ribeiro on muun muassa seuraavien henkilöiden sukunimi:
Adriano Leite Ribeiro (s. 1982), brasilialainen jalkapalloilija
Alceu Ribeiro (1919–2013), uruguaylainen taidemaalari ja kuvanveistäjä
Alex Ribeiro (s. 1948), brasilialainen kilpa-autoilija ja Formula 1 -kuljettaja
Alfonso Ribeiro (s. 1971), yhdysvaltalainen näyttelijä ja tanssija
Alípio de Miranda Ribeiro (1874–1939), brasilialainen eläintieteilijä
Antônio Ribeiro de Oliveira (1926–2017), brasilialainen katolinen arkkipiispa
Arnaldo Ribeiro (1930–2009), brasilialainen katolinen arkkipiispa
Aquilino Ribeiro (1885–1963), portugalilainen kirjailija
Bernard Ribeiro (s. 1944), brittiläinen kirurgi, kuninkaallisen kirurgikollegion ent. puheenjohtaja ja pääri
Bernardo Ribeiro (1989–2016), brasilialainen jalkapalloilija
Delfim Ribeiro Guedes (1908–1985), brasilialainen katolinen piispa
Édson Luciano Ribeiro (s. 1972), brasilialainen pikajuoksija
Everton Ribeiro (s. 1989), brasilialainen jalkapalloilija
Fabiano Ribeiro de Freitas (s. 1988), portugalilainen jalkapallomaalivahti
Fernanda Ribeiro (s. 1969), portugalilainen kestävyyskuoksija
Fernando Ribeiro (s. 1974), portugalilainen runoilija ja muusikko
Francisco Ribeiro (1965–2010), portugalilainen sellisti
Gilberto Ribeiro Gonçalves (s. 1980), brasilialainen jalkapalloilija
João Ubaldo Ribeiro (1941–2014), brasilialainen kirjailija
Jorge Ribeiro (s. 1981), portugalilainen jalkapalloilija
José Ronaldo Ribeiro (s. 1957), brasilialainen katolinen piispa
Mike Ribeiro (s. 1980), kanadalainen jääkiekkoilija
Nuno Ricardo Oliveira Ribeiro, Maniche (s. 1977), portugalilainen jalkapalloilija ja valmentaja
Yasmim Assis Ribeiro (s. 1996), brasilialainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Unkarin europarlamenttivaalit 2024

Unkarin europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2024–2029.
Äänestysprosentti oli 59,46%.
Parillinen luku

Kokonaisluku on parillinen, jos se on jaollinen luvulla kaksi. Parillisuus oli alkujaan luonnollisen luvun ominaisuus, mutta kun negatiiviset luvut tulivat yleiseen käyttöön, laajennettiin sääntöä koskemaan myös niitä. Parillisuus oli siten kokonaisluvun itseisarvon ominaisuus.
Parilliset luonnolliset luvut ovat  \{0,2,4,6,8,\dots \}  ja parilliset kokonaisluvut ovat  \{\dots ,-6,-4,-2,0,2,4,6,8,\dots \}. Nämä muodostavat luonnollisten- ja kokonaislukujen osajoukon. Vielä pitkään sen jälkeen, kun nolla oli hyväksytty luvuksi, ei sitä pidetty parillisena. Nykyään se luetaan aina osaksi parillisia kokonaislukuja, mutta määritelmästä riippuu, kuuluuko se vielä parillisiin luonnollisiin lukuihin vai ei.
Luvut, jotka eivät ole parillisia, ovat parittomia.
Parilliset luvut ovat myös vanhanaikaisesti sanottuna säntillisiä lukuja.
Formaaliset määritelmät

Parillisen luvun  p_{k} voi muodostaa lausekkeella  p_{k}=2k, missä  k on luonnollinen luku. Jos tulkitaan  k järjestysluvuksi, voidaan ajatella  p_{k}:n olevan  k:nnes parillinen luonnollinen luku. Esimerkiksi 103. parillinen luku on  p_{103}=2\cdot 103=206.
Parillisten luonnollisten lukujen joukko on mahtavuudeltaan numeroituvasti ääretön, koska se on yhtä mahtava joukko kuin luonnolliset luvut. Annettu joukkojen välinen kuvaus  f(n)=2n on bijektio, mikä riittää perusteluksi.
Kun parillisten lukujen  p_{k} määritelmässä sallitaan myös  k:ksi kokonaisluvut, saadaan parilliset kokonaisluvut. Tämän osajoukon mahtavuus on myös numeroituvasti ääretön.
Formaaliset määritelmät > Parillisuustestit

Luvun parillisuus voidaan tutkia hyödyntämällä lukujen ominaisuuksia. Tämän mukaisesti luvun parillisuus johtuu luvun tekijästä 2, jonka vuoksi parillinen luku on jaollinen kahdella. Esimerkiksi luku 22 voidaan esittää tulona 2·11, jolloin luku on jaollinen kahdella: 22/2 = 11.
Desimaalijärjestelmässä parillisella kokonaisluvulla on viimeinen numeromerkki aina jokin luvuista 0, 2, 4, 6 tai 8. Tämän mukaan luku 234 on parillinen ja 1331 taas pariton.
Kahdesti parillinen luku on parillinen jonka lisäksi myös sen puolikas parillinen. Luvulla on siten tekijöinään vähintään kaksi kakkosta eli luku on jaollinen neljällä. Se saadaan laskemalla lausekkeen  4k arvo edelliseen tapaan.  Ne parilliset luvut, jotka eivät ole kahdesti parillisia, ovat yhdesti parilliset. Ne saadaan lausekkeella  4k+2.
Aritmetiikkaa

Kahden luvun laskutoimitukset vaikuttavat tuloksen parillisuuteen säännöllisillä tavoilla.
Kahden luvun summan ja erotuksen pariteetti voidaan päätellä siitä, saadaanko yhteiseksi tekijäksi luku 2:
parillinen ± parillinen = parillinen, koska  2k\pm 2n=2(k\pm n)
pariton ± parillinen = pariton, koska  (2k+1)\pm 2n=2(k\pm n)+1 ja lukua kaksi ei saada yhteiseksi tekijäksi.
parillinen ± pariton = pariton, koska  (2k)\pm (2n+1)=2(k\pm n)\pm 1 ja lukua kaksi ei saada yhteiseksi tekijäksi.
pariton + pariton = parillinen, koska  (2k+1)+(2n+1)=2(k+n)+2=2(k+n+1)
pariton - pariton = parillinen, koska  (2k+1)-(2n+1)=2(k-n)-0=2(k-n)
Kahden luvun tulon pariteetti voidaan päätellä samalla tavalla:
parillinen  \cdot  parillinen = parillinen, koska  2k\cdot 2n=4kn=2(2kn)
pariton  \cdot  parillinen = parillinen, koska  (2k+1)\cdot 2n=2n(2k+1)
pariton  \cdot  pariton = pariton, koska  (2k+1)\cdot (2n+1)=4kn+2(k+n)+1 ja lukua kaksi ei saada yhteiseksi tekijäksi.
Kun jakolasku ei mene tasan, jolloin osamäärä on puhdas rationaaliluku, ei voida enää puhua parillisuudesta. Jos jakolasku menee tasan, jakaa nimittäjä  n osoittajan  m ja on siten eräs sen tekijä eli  m=pn. Silloin
ja osamäärän parillisuus riippuu ainoastaan osoittajan tekijästä  p eikä ollenkaan nimittäjästä  n.
Lukuteorian tuloksia

Edellisestä parillisuustarkastelusta selviää, että kun yhteen-, vähennys- tai kertolaskuun osallistuu vain parillisia lukuja, saadaan tulokseksi parillisia lukuja. Parillisten lukujen joukko on siten suljettu yhteen-, vähennys- ja kertolaskun suhteen.
Historia

Muun muassa Abraham Seidenberg on esittänyt, että laskeminen on voinut saada alkunsa tarkkaan harkituista heimorituaaleista, missä suuren ihmisjoukon hallinta olisi vaatinut osanottajien laajempaa roolitusta. Melko pitkälle kehittyneiden seremonioiden hallinta on vaatinut osanottajien numerointia. Alkeellisesti elävien heimojen keskuudesta on havaittu laajalle levinnyt tapa, jossa osanottajat jaotellaan miehiin ja naisiin numeroimalla heidät parillisilla ja parittomilla luvuilla pareiksi. Samat heimot käyttävät 2-kantaista lukujärjestelmääkin muiden lukujärjestelmien rinnalla, ja riitit saattavat olla tähän yhtenä syynä. Pythagoralaiset kuvasivat parillisia lukuja naisellisina ja parittomia miehisinä lukuina. .
Euklideen Elementan kirjassa XI, että "luku on parillinen, jos se voidaan puolittaa". Tämä alkeellinen määritelmä viittaa vanhaan tapaan hahmottaa luvut pikkukivillä, joita voitiin järjestellä kuvioiksi. Lukumäärää vastaava kivikasa voidaan siten puolittaa eli järjestää kahteen yhtäsuureen kasaan.  Antiikin kreikkalaiset eivät pitäneet lukua yksi parillisena tai parittomana lukuna. Luvut yksi ja kaksi eivät olleet alkulukuja, sillä niitä pidettiin parillisten ja parittomien lukujen synnyttäjinä.
Vielä antiikin aikana oli tapana mainita erikseen kokonaan parilliset luvut. Jerusalemin lähellä noin 100 jaa. eläneen uuspythagoralaisen Nikomakhos Gerasalaisen kirjoittamassa kirjassa Introductio arithmeticae esitellään parillisesti parilliset luvut, joilla tarkoitettiin kahden potensseja eli  2^{n}, ja parillisesti parittomat luvut, joilla oli tekijänä pariton luku eli  2^{n}\cdot p, missa  p>1 ja pariton luku.
Fabian

| Fabian |
| --- | --- |
Nimipäivä:   
– suomenkielinen:  –
– ruotsinkielinen:  20. tammikuuta
– ortodoksinen:  –
Muunnelmia:  –
Vastineita eri kielissä:  Fabio, Fabianus, Fabiano, Fabien
Nimen alkuperä:  roomalainen Fabius
Infobox OKNimi-testi OK: 
Fabian on miehen etunimi, joka esiintyy eri kielissä myös muodossa Fabianus ja Fabio.  Nimi on alkujaan muunnelma roomalaisesta sukunimestä Fabius, joka merkitsee papujen viljelijää ja on johdos latinan sanasta fabus, papu.
Suomessa nimi Fabian on vuoden 2019 loppuun mennessä annettu 1 979 henkilölle.   Nimeä ei ole suomenkielisessä almanakassa, mutta suomenruotsalaisen kalenterin mukaan Fabianin nimipäivä on 20. tammikuuta, varhaiskristillisen paavin ja marttyyrin, Pyhän Fabianuksen muistopäivänä.
Tunnettuja Fabianeja

Fabián Alarcón (s. 1947), Ecuadorin presidentti 1997–1998
Fabian Gottlieb von Bellingshausen (1778–1852), venäläinen tutkimusmatkailija
Fabian Berendes (1610–1678), suomalainen kenraalimajuri ja vapaaherra
Fabian Brunnström (s. 1985), ruotsalainen jääkiekkoilija
Fabian Bruskewitz (s. 1935), yhdysvaltalainen katolinen piispa
Fabian Bösch (s. 1997), sveitsiläinen freestylehiihtäjä
Fabian Cancellara (s. 1981), sveitsiläinen maantiepyöräilijä
Fabián Canobbio (s. 1980), uruguaylainen jalkapalloilija
Fabián Carini (s. 1979), uruguaylainen jalkapallomaalivahti
Fabian Collan (1817–1851), suomalainen historiantutkija, toimittaja ja kirjailija
Fabian Dahlström (s. 1930), suomalainen musiikkitieteilijä
Fabian Delph (s. 1989), englantilainen jalkapalloilija
Fabian af Enehjelm (1738–1822), suomalainen virka- ja valtiopäivämies
Fabian Ernst (s. 1979), saksalainen jalkapalloilija
Fabián Espíndola (s. 1985), argentiinalainen jalkapalloilija
Fabián Estay (s. 1968), chileläinen jalkapalloilija
Fabian Anthony Forte, usein lyhyesti Fabian (s. 1942), yhdysvaltalainen näyttelijä ja laulaja
Fabian Frei (s. 1989), sveitsiläinen jalkapalloilija
Fabian Hambüchen (s. 1987), saksalainen telinevoimistelija
Fabian Hertner (s. 1985), sveitsiläinen suunnistaja
Fabian Hürzeler (s. 1993), saksalainen jalkapalloilija ja valmentaja
Fabian Jaari (1907–1962), suomalainen yritysjohtaja ja teollisuusneuvos
Fabian Johnson (s. 1987), yhdysvaltalainen jalkapalloilija
Fabian Klingendahl (1852–1937), suomalainen teollisuusmies
Fabian Langenskiöld (1810–1863), suomalainen senaattori, salaneuvos ja vapaaherra
Fabian Langenskiöld (1886–1957), suomalainen kirurgi
Fabian Lysell (s. 2003), ruotsalainen jääkiekkoilija
Fabián Marulanda López (s. 1933), kolumbialainen katolinen piispa
Fabian Mels (s. 1990), saksalainen alamäkiluistelija
Fabián Monzón (s. 1987), argentiinalainen jalkapalloilija
Fabián O'Neill (s. 1973), uruguaylainen jalkapalloilija
Fabián Orellana (s. 1986), chileläinen jalkapalloilija
Fabián Pérez (s. 1967), argentiinalainen kuvataiteilija
Fabian Picardo (s. 1972), gibraltarilainen poliitikko
Fabian Rieder (s. 2002), sveitsiläinen jalkapalloilija
Fabian Rießle (s. 1990), saksalainen yhdistetyn hiihtäjä
Fabián Ruiz (s. 1996), espanjalainen jalkapalloilija
Fabian Schaad (s. 1992), sveitsiläinen maastohiihtäjä
Fabian Wilhelm von Schantz (1838–1910), suomalainen merikapteeni, kauppias ja valtiopäivämies
Fabian Schär (s. 1991), sveitsiläinen jalkapalloilija
Fabian Steindl (s. 1994), itävaltalainen yhdistetyn hiihtäjä
Fabian Steinheil (1762–1831), venäläinen kenraali, Suomen kenraalikuvernööri 1810–1824
Fabian Suomela (1876–1948), suomalainen valokuvaaja
Fabian Tillanen (1895–1976), suomalainen poliitikko (SKDL) ja maanviljelijä
Fabian Wegmann (s. 1980), saksalainen maantiepyöräilijä
Fabian Wilnis (s. 1970), alankomaalainen jalkapalloilija
Fabian Wrede (1641–1712), ruotsalainen poliitikko ja valtaneuvos
Fabian Wrede (1694–1768), ruotsalainen valtaneuvos ja kenraalimajuri
Fabian Wrede (1760–1824), ruotsalainen sotamarsalkka
Fabian Zetterlund (s. 1999), ruotsalainen jääkiekkoilija
Kuvitteellisia Fabianeja

Fabian Prewett, Feeniksin killan jäsen J. K. Rowlingin kirjassa Harry Potter ja Feeniksin kilta
Nimen muita käyttöyhteyksiä

Fabian, Erich Kästnerin romaani vuodelta 1931, jonka alkuperäinen käsikirjoitus Der Gang vor die Hunde on julkaistu vuonna 2013, suomeksi nimellä Tuuliajolla Berliinissä (2022).
Fabian Society, brittiläinen yhteiskuntafilosofinen liike
Hurrikaani Fabian, Atlantilla elo-syyskuussa 2003 riehunut hirmumyrsky
Aiheesta muualla

Kuvia tai muita tiedostoja aiheesta Fabian Wikimedia Commonsissa
Visa Hongisto

| Visa Hongisto |
| --- | --- |
 Visa Hongisto Kalevan Kisoissa 2009.
Henkilötiedot
Koko nimi:  Visa Veli Hongisto
Syntynyt: 9. huhtikuuta 1987 (ikä 37) Valkeala, Suomi
Yleisurheilija
Pituus:  186 cm
Paino:  82 kg
Laji:  pikajuoksu
Seura:  Valkealan Kajo
Visa Veli Hongisto (s. 9. huhtikuuta 1987 Valkeala) on entinen suomalainen pikajuoksija. Hän edusti Valkealan Kajoa.
Hongisto on alle 23-vuotiaiden Euroopan mestari 200 metrin juoksussa (2007) ja moninkertainen Suomen mestari pikamatkoilla.